Ten Thousand Saints

Ten Thousand Saints er en amerikansk dramakomedie fra 2015. Filmen er skrevet og regissert av Shari Springer Berman og Robert Pulcini, og har Asa Butterfield, Hailee Steinfeld, Ethan Hawke og Emile Hirsch i hovedrollene.

Filmen er basert på romanen med samme navn av Eleanor Henderson.

 Handling 
På 1980-tallet er Jude Keffy-Horn (spilt av Asa Butterfield) seksten år gammel og bor i Vermont, sammen med sin adoptiv-mor Harriet (spilt av Julianne Nicholson) og adoptiv-søsteren Prudence. I desember 1987 brukte Jude og hans beste venn, Teddy (spilt av Avan Jogia) tiden sin på å ruse seg, og drømme om å flytte til New York City for å komme seg vekk fra den lille hjembyen deres. Judes hippie-far, Les, bor i New York City hvor han produserer og selger marihuana. Kjæresten til Lese heter Diane (spilt av Emily Mortimer) har en datter Eliza, som reiser til Vermont med buss på nyttårsaften. Teddy og Jude møter Eliza på busstasjonen, og tar henne med til en nyttårsfest. Men Jude blir banket opp utenfor festen, samtidig som Teddy og Eliza snakker og har sex på et låst bad etter at Eliza introduserer Teddy for kokain.

Før de skiller lag for natten, ber Teddy om at Eliza kan finne hans Straight edge-bror Johnny som også bor i New York City - og sjekke hvordan det går med ham fordi Johnny ikke har noen telefon. Når Harriet våkner neste morgen oppdager hun Jude bevisstløs, og Teddy død, etter at begge to besvimte i hagen over natten. Eliza finner Teddys halv-bror i Alphabet City, Johnny (spilt av Emile Hirsch) og oppdager at han er en Hare Krishna-tilhenger, og medlem av ISKCON. Hun ber Johnny kontakte familien sin, fordi Teddy er bekymret. Men når Johnny ringer, svarer hans rusmiddelavhengige mor - og forteller ham om Teddys død.

Eliza oppdager at hun er gravid med Teddys baby. Når hun forteller Johnny og Jude om dette, bestemmer de seg for å holde dette hemmelig inntil videre. Selv om Johnny er homofil, velger han å fri til Eliza av skyldfølelse og lojalitet til sin døde halv-bror. De forteller moren hennes at Elizas baby er Johnnys, og at de planlegger å gifte seg så snart som mulig. Men fordi Eliza fremdeles er under 18 år gammel, og moren nekter å signere for at hun skal bli lovlig gift, holder de Johnny og Eliza en vielsesseremoni i Hare Krishna-tempelet.

De låner varebilen til Les, og fordi moren hennes fremdeles er imot graviditeten, tar de med seg Eliza til Harriet samtidig som Johnnys band «Army of One» skal reise på turné. Jude blir bandets nye gitarist når Rooster, den opprinnelige gitaristen (som det antydes at Johnny har hatt et hemmelig forhold til) slutter i bandet. Når de kommer tilbake fra turné, reiser Johnny tilbake til New York City. Men han etterlater Eliza, som føler seg forlatt. Hun betror også til Jude, om at hun tror Johnny kan være forelsket i noen andre. Jude oppdager at Johnny har følelser for Rooster, men Jude ønsker ikke å fortelle dette til Eliza.

 Rolleliste 
 Asa Butterfield som Jude
 Hailee Steinfeld som Eliza
 Ethan Hawke som Les
 Emile Hirsch som Johnny
 Emily Mortimer som Diane
 Julianne Nicholson som Harriet
 Avan Jogia som Teddy
 Nadia Alexander som Prudence
 Jeff O'Donnell som Tory

 Eksterne lenker 


Kategori:Filmer fra 2015
Kategori:Musikkfilmer fra USA
Kategori:Dramakomedier fra USA
Kategori:Engelskspråklige filmer